TV7 PIIBLIKOOL
TUHANDEAASTANE KUNINGRIIK Iisraeli taastamine
On TV7 piiblikooli aeg, tere tulemast. Me jätkame õpetust,
mis on seotud Jumala plaaniga Iisraeli ja kogudusega.
Tänase õpetuse teema on "Tuhande- aastane kuningriik-Iisraeli taastamine".
Õpetuse eest vastutab seekord Järvenpää Vabakoguduse Arkki
noortepastor Kari Muukka, kes on ka varem
olnud siin meid õpetamas. Peale õpetust jätkame vestlemist
rühmades ja seda osa juhib Reijo Telaranta. Enne kui lähme
õpetuse juurde, palume õnnistust meie ühisesse hetke.
Taevane Isa, meie Issanda ja päästja nimel oleme kogunenud.
Me oleme tulnud otsima sinu teid ja tõdesid, Sinu sõna põhjal.
Me palume, et Püha Vaim võiks meid õpetada ja
aitada meie õpetajal rääkida kõike seda, mis tuleb Isa
armutrooni juurest sellesse hetke. Anname tänu ja ülistuse Sulle,
Isa, Poeg ja Püha Vaim, aamen.
Tere kõigile, on hea olla teie meeldivas seltskonnas siin
TV7 stuudios. Tänane teema on "Tuhande aastane kuningriik
ja Iisraeli taastamine". Ma kuulun nende inimeste hulka, kes
armastavad tuliselt Jumala Sõna ja usun, et see on
algusest lõpuni Jumala ilmutus inimestele. 66 raamatut sisaldav
raamatukogu, mis on kirjutatud üle 1500 aasta vältel 40 eri
kirjaniku poolt, on saanud mulle nende aastate jooksul väga armsaks.
Me räägime täna teemast, mis on mu enda jaoks raske ja
usun, et ka paljudele teistele. Sellepärast püüan rääkida
lihtsalt ja toetun Piiblile kõiges, mida ütlen. Sellele teemale,
tuhandeaastane kuningriik ja Iisraeli taastamine, ainus
õige kontekst on juudi kultuuri ja Piibli põhine mõtlemine.
Alguses, kui räägime ajaperioodidest ja tuhandeaastasest kuningriigist,
tahan tõsta esile vana juudi rabi tõlgenduse, midagi nende
ajaarvamisest. Juutidel on praegu aasta 5771 ehk umbes 6000. aasta.
Juutide aastaarvud põhinevad Piibli kronoloogiale, mis on välja
uuritud võimalikult täpselt. Kirja- rahvas ehk juudid on väga
täpsed, neil harva esineb vigu Piibli tõlgendamisel.
Nad on väga usaldusväärsed. Nende ajaarvamine algab loomisest,
3760 aastat enne meie aja- arvamise algust.
Nende aastavahetus toimub meie aja järgi umbes septembri
ja oktoobri paiku. Uut aastat ehk rosh hashanat veedavad
nad kahepäevaste pidustustena. Üks huvitav mõte, mida taha
alguses jagada, on, et juudid elavad praegu aastat 5771.
Juudi rabid jagavad selle ajaarvamise kolme osasse.
Esimesed 2000 aastat alates loomisest, järgmised 2000
aastat Aabrahamist edasi, viimased 2000 aastat peale Jeesust.
Need kolm u 2000 aastast ajaperioodi moodustavad
koos pisut alla 6000 aasta ehk see, mis me varem lugesime 5771.
Et panna teie mõtted liikuma, loen teile Peetruse
tsitaadi 2Pt 3:8 "Aga selle juures, mu armsad, ärgu jäägu teie
eest varjule, et Issanda juures on üks päev nagu tuhat aastat
ja tuhat aastat nagu üks päev." Ma ei tea, kas see on seotud
selle teemaga, aga see äratab minu peas küll mõtteid. Milleenium,
tuhande aastane periood, võib tunduda nagu üks päev.
Kui mõtleme sellele 6000 aasta perioodile, märkame,
et juudi ajaarvamise järgi oleks ruumi veel ühele 1000-
aastasele perioodile, et terve nädal saaks täis. Ainus õige
lähenemine sellele teemale on kannatlik Piibli uurimisest lähtuv
ja realistlik maailma olukorra jälgimine. Teema "tuhandeaastane
kuningriik ja Iisraeli taastamine ei tohiks kristlastes ega teistes
inimestes luua hirmu, et maailmalõpp on tulekul.
Muidugi Ilmutuse raamat ütleb, et lõpp tuleb ja see on kindel,
aga kui usud Jeesusesse Kristusesse, Tema on sinu
vabastaja, pattude andestaja ja päästja, oled täiesti kindlustatud.
Tsiteerin Martin Lutherit: "Kui lõpp tuleks homme, istutaksin
täna õunapuu." Luther ütles seda 1500-ndatel Saksamaal.
Kindel on, et lõpp tuleb, nagu Piibel meile õpetab ja hoiatab.
Ristiusu, usu Jeesusesse, eesmärk on oodata Jeesuse teist tulekut
maa peale, seda me kõik ootame, mina, Paulus omal ajal ja kogu
maapealne kogudus tänapäeval. Meie huulte peal on sõna, mis
leidub Ilmutuse raamatu lõpust, maranatha, tule Issand Jeesus.
Ilmutuse raamat käsitleb neid teemasid ja selle sõnum
kokkuvõetuna on: kurjale makstakse kätte, kõik inimesed peavad minema
Jumala ette kohtumõistmisele, igaüks oma tegude järgi.
Jeesusesse usuvad lähevad Isa juurde, Talle pulmapeole, kus
Jeesus Kristus on peigmees ja kogudus on pruut. Neid pulmi
on oodatud juba kaua, need on tulemas. Tuhandeaastase
kuningriigi tulekust ja tähendusest on palju erinevaid arvamusi, kuna
Ilmutuse raamatut on raske tõlgendada, see on mitmekihiline,
sisaldab palju sümbolismi. Mida sügavamalt seda tõlgendatakse,
seda rohke lisaküsimusi see meis tekitab. Piiblis Ilmutuse raamatu
peatükid 19-21 kujutavad Jeesuse tagasitulekut, saatana saatust,
tuhandeaastase kuningriigi aega, Iisraeli taastamist, uut taevast
ja uut maad. Ilmutuse raamatu sõnum on Jeesusesse usuvatele
trööstiv, see ütleb: "Hoia kinni oma usust Jeesusesse, vaenlasele
makstakse kätte ja sina reisid koju Isa Jumala juurde."
Kui tahad uurida asja rohkem, loe kodus Ilmutuse raamatu peatükk
20 algusest lõpuni, mõtlikult, märkmeid tehes, palvetades,
et Jumala Püha Vaim võiks avada sulle neid tõdesid.
Kui on küsimusi, mine kohalikku kogudusse, otsi inimesi, kes
jagavad asja ja vestle koos nendega.
Millal kõik juhtub?
Piibel ei räägi päevadest ega hetkedest. Isegi Jeesus ei
tea seda päeva, mil ta tuleb teist korda, oma kogudusele
järgi, viima nad taevakodusse. Aga Piibel annab meile selge
tunnustähe, kella, mida jälgida. See kell, mis on täpne, näitab
Jumala poolt seatud aega, on Iisrael. Iisraeli rahva faase
jälgides mõistame, millal kõik Piibli ennustused osutavad
teatud ajaperioode inimkonna ajaloos. Tahan tõsta esile
Hesekieli 36. peatüki ja selle sisu. See peatükk annab meile
kolm sammu selle aja kella järgimise jaoks. Iisraeli
faaside põhjal saame aimu sellest, kusmaal maailma ajalugu on.
Esiteks Hesekieli 36. peatükk räägib Iisraeli rahva teekonnast
kõikide maailma rahvaste sekka. Kui roomlased aastal 70 hävitasid
Jeruusalemma templi, pole seda sellest saadik olnud templimäel,
hetkel on seal mošee. Kui tempel hävitati, kõik juudid jooksid
laiale igasse maailma nurka. Piibel ennustas seda Hesekieli kaudu
juba ammu. Teine samm on juutide tagasitulek Iisraelisse ja kolmandaks
räägib Hesekieli 36 Iisraeli rahva uuest sõprusest oma Jumalaga.
Kui me vaatame Iisraeli, näeme neid ajamärke ja võime tunnistada,
et Iisraeli rahvas aeti laiale igale poole maailma, teda
kiusati taga kõikide rahvaste poolt, hävitati, nad kannatasid
nälja, külma ja puuduse käes. Aga meie lähiajalugu tunnustab
varsti ja on juba tunnistanud, kuidas Iisraeli rahvas on saanud
tulla tagasi oma maale ja Piibli ennustused on läinud
täide meie silmade ees. Nüüd ootame seda, millest Hesekieli
36. peatükk räägib, uus sõprus Jumala ja Iisraeli vahel, see on
kolmas samm, mida ka mina ootan. Iisraeli rahva ja Jumala
vahelise uue armastuse algust võiksime kirjeldada sõnadega
"Iisraeli rahva taastamine". See juhtub siis, kui tuhandeaastane
kuningriik algab ja kogudus võetakse Jeesuse juurde.
Isiklikult mõtlen, et kristliku kogudusena elame praegu väga
huvitaval ajal. Me näeme võimsaid ajamärke Lähis-Idas,
rahuläbirääkimisi, igasugust survet, sõjalikku, poliitilist
ja vaimset, elame erinevate vooluste keskel ning kogu aeg
kell tiksub ajas edasi, Jumala poolt seatud viisil.
Vaatame ajas tagasi. Iisraeli teekond kõikide rahvaste sekka
algas peale Jeruusalemma templi hävitamist, 70 pKr.
Juudi rahvas koges kohutavat tagakiusu läbi aastasadade.
Nende tagasitulek oma maale algas võimsalt 1897 Theodor
Herzli kuulutusest:"Meil on vaja Palestiina üht turvalist juudiriiki.
Enne seda aastal 1866 oli üks akadeemik Brown,
kes arvutas Taanieli raamatu 12:12 põhjal, et see paganaaeg
lõppeb Jeruusalemmas, Iisraelis 1917. Inimesed naersid siis
1866. aastal, aga temaga liitusid veel kaks tarka meest ja nad
ütlesid, et sügisel 1917 see kõik läheb täide.
Tõepoolest, aastal 1917 Jeruusalemmat valitsenud türgi Ottomanid
andsid end kindral Allenby kätte ja sellega sai valatud
vundament Iisraeli riigile, mis sündis 1948.
Tuhandeaastane kuningriik on riik, mida valitseb Jeesus Kristus
koos kogudusega. Praegu me näeme, et see on tulekul, aga
kui me loeme Piiblit, siis me näeme, et kõik see juba sünnib.
Iisraeli taastamine ei ole protsess, mis varsti algab, vaid see on
juba alanud, me oleme selle projektiga kaasas.
Me vaatame seda Iisraeli kella teisest vaatenurgast, kui
meie vanavanemad. Kuulsin hiljuti oma juudist sõbra käest, et Iisraelis
rajatakse iga kuu uus Jeesusesse uskuv kohalik kogudus.
Kogu aeg juudid kolivad tagasi Iisraeli kõikjalt maailmast ja Piibli sõna
läheb täide meie silmade ees. Aga kristlikul kogudusel on
ülesanne ja vastutus tegutseda. Kas teadsid, et Piiblit ja selle osi
on tõlgitud hetkel 2233 keelde. Kogu Piibel on tõlgitud umbes
400 keelde ja ainult Uus testament peaaegu 1000 keelde. Kõiki keeli
üleüldse, kõik väiksed kaasa arvatud on ligikaudu 3500 ja paljudesse
nendesse tõlgitakse Piibli osi parasjagu. Üks mu sõber, kes
tegeleb Piibli tõlkimisega, ütles, et on mõne aasta küsimus, kui
Piibel on tõlgitud iga maailma rahva jaoks. See on ka ajamärk
meile, kristlikule kogudusele. Tahan tõsta esile Matteuse 24:14
"Ja seda Kuningriigi evangeeliumi kuulutatakse kogu ilmamaale,
tunnistuseks kõigile rahvastele, ja siis tuleb lõpp." Piibli järgi,
armsad kuulajad, me elame sellist aega, mil kõik need asjad, millest
me räägime, on toimumas. Konkreetseid ajaloolisi
märke Iisraeli taastamise teekonnal on kogu aeg näha. Võime siis
võtta vastu ülesande, mille Jeesus andis oma käsus Matteuse 28:19-20
"Minge siis, tehke jüngriteks kõik rahvad, ristides neid Isa ja
Poja ja Püha Vaimu nimesse ja õpetades neid pidama kõike,
mida mina olen teil käskinud! Ja vaata, mina olen iga päev
teie juures ajastu lõpuni."" Kui me oleme sooritanud oma
ülesande, siis Jumal peab oma sõna nagu ka siiamaani.
Roomlastele 11:25 "Vennad, ma ei taha ju, et teile jääks teadmata see
saladus - et teie poleks enda meelest targad -, et Iisraelile on
osaliselt tulnud paadumus, kuni paganate täiskogus on sisse astunud."
Iisraelil on oma koht ja ülesanne kõikide rahvaste teenimisel.
See ülesanne on olla preester, Jumala saadik, eeskuju rahvast,
kes armastab Piibli Jumalat, kogu südamega asja juures,
eeskujuks sellest, kuidas ülistada Jeesust Kristust.
See ülesanne antakse juudi rahvale, seda võime nimetada Iisraeli ja
Jumala vahelise sõpruse taastamine. Siin Iisrael on
oma koha peal ja meie kui paganarahvas oleme oma koha
peal ning Jumal on, kes Ta on, kõigil on hea olla. Iisraeli rahva
taastamine. Läbitud faktide alusel saame öelda, et see
protsess juba käib. Iisraeli riigi rajamine, ulatuslik koju
tagasitulek, uued kasvavad messiaanlikud kogudused,
maailmasündmused, need näitavad, et Piibli kirjutised on kindlalt
täide minemas. Kristlaste ja koguduse ühine vastutus on toetada
evangeeliumitööd juutide keskel, palvetada juutide eest ja osutada
armastust nende vastu praktiliselt. Üks juudi sõber ütles mulle, kui
Iisrael elas sõjaolukorras ja maa oli rahutu, siis ainsad
võõrad, kes kõndisid tänavate peal julgelt, pead püsti, olid
soomlased. Ja ta ütles mulle: "Aitäh, et olete meid toetanud."
Meil on eesõigus armastada Iisraeli riiki ja rahvast, lükata
Iisraeli rahvast selle ülesande poole, mille Jumal on neile seadnud.
See juhtub nii, et me toetame seda evangeeliumitööd, mis
toimub Lähis-Idas, Iisraelis. Mõned aastad tagasi meie
kogudust külastas noorterühm, kus oli 20 noort. 10 nendest
olid araabikristlased, ülejäänud olid juudikristlased.
Nad olid vastastikustelt pooltelt ja ja koos. Järsku kõik kibedus, viha,
kahtlus, sõjaolek, mida näeme pidevalt kolooniates läänerannikul
Gazas, see oli võetud neilt ära, sest neid ühendas Jeesus Kristus.
Nad kuulusid Jumala kogudusse, kes tunnistavad
juudi rahva erilist õigust, olla valitud, püha omandrahvas.
Me olime üks kogudus. Kristlastest Soome noored, araabikristlased
ja juudid, Jeesust armastavad noored.
Tahan tõsta esile mõningaid märke Iisraeli taastamise protsessis.
See pole asi, mida me ootame, vaid me räägime asjadest,
mis on juba liikumises ja me saame julgustada Iisraeli
jätkama sellel teel, kus nad juba on. Taastamisprotsess käib.
Tegelikult tahan alustada 1800-ndate aastate lõpust seda märkide
nimekirja. Kannatliku sionismi ja Iisraeli uuesti ehitamise algus
1800-ndate lõpus. Juhtus nii, et juudid kõikjal maailmas
ärkasid üles ja sündis sionismi liikumine. Nad leidsid Piiblist oma
rahva positsiooni ja leidsid kaardilt koha, kuhu nad kuuluvad.
Hakati muutma soosid põldudeks, kõrbesid aedadeks, kaevati
kraave, istutati puid, ehitati külasid. Uus mõte sellest, et
meil on oma riik seal, kus ta peabki olema, hakkas kasvama
juudi rahva keskel. Aastal 1917 juhtus Balfouri manifesteerimine.
Varem rääkisin Browni prohveteeringust 1866, mis läks täide, kui kindral
Allenby vallutas 1917 sügisel Jeruusalemma. Balfouri
manifest oli tõotus, et sellele maale ehitatakse juutide
turvaline riik. Theodor Herzli unistus läks täide, Browni
prohveteeritud asi läks täide ja kõik hakkasid huvituma Piibli
prohveteeringutest. Algas uus aeg kogu Iisraeli rahva keskel.
Muidugi me näeme, kui räägitakse Jumala Sõnast,
on üks vaenlane, hingevaenlane Saatan, kes seisab kõigega
vastu igale sõnale, mis on Piiblis kirja pandud. Sellepärast
ma tahtsin selle piiblitunni alguses öelda, et usun, et Piibel
on täienisti Jumala Sõna. Ma armastan seda raamatut.
Kui need sündmused toimusid, Balfouri manifest, mis andis ka
põhja sionismile, samal ajal vaenlane ärkas. Me teame,
et Teise maailmasõja ajal holokaustis suri 6 miljonit
juuti natsisakslaste eestvedamisel. Kord kõndisin Jeruusalemma
tänavatel 90-ndate poole peal ja seina peale oli punasega
kirjutatud "Kuus miljonit inimest- me ei unusta kunagi".
See on asi, mida me ei saa kunagi unustada. Nii kaua, kui kogudus
ja Iisraeli rahvas elavad, ka meie vaenlane tegutseb. Me teame,
et Jeesus võidab kõige kurja, kurjale makstakse kätte, see
on Ilmutuse raamatu sõnum. Aga kuni selleni, me peame
palvetama ja õnnistama Iisraeli rahvast. Aastal 1947 ÜRO otsustab
pooldada Iisraeli riigi sündi. Järgmisel aastal 14. mail
1948 Iisraelis Tel Avivis David Ben Gurion allkirjastab ja loeb
välja Iisraeli iseseisvusmanifesti ning hakkab iseseisvussõda.
Jeruusalem vallutatakse juutide poolt kuue päevases sõjas
5.-11. mail 1967. Hiljem 1970-ndatel süttib Jom Kippuri sõda, Süüria ja
Egiptus ründavad Iisraeli pühade ajal. Ajakell näitab meile aina
uusi numbreid, 70-ndate poole peal on Lähis-Idas õlikriis.
Iisraeli juhtum muutub igapäevaseks. Juhtub palju asju, poliitiliselt
negatiivseid, arvamused lendlevad. Paljud kristlased muutusid
külmaks Iisraeli suhtes ja tekkis väike kristlaste rühm, kes armastasid
Iisraeli. Sündis asendusteoloogia, kus Iisraeli õigus olla see, kes
ta on võeti ära ja kogudus tõsteti selle koha peale. See
on vana teoloogia, antikristuse vaimu poolt sünnitatud. Sellepärast
kristlastena on meie ülesanne teada midagi oma vaenlase kohta.
Tal on kolm eesmärki: hävitada juudid, hävitada kohalik
kogudus, kes usub ja usaldab Jeesust ja Piibli väärtushinnanguid,
kolmandaks lõhkuda ära kristlikud perekonnad.
Kui me teame kurjuse strateegiaid ja eesmärke, me peame palvetama
koos oma perega, kinnitama kohalikke kogudusi, kes usaldavad
Jumala sõna kui tõde ning palvetama Iisraeli eest,
et selle taastamine võiks toimuda meie silmade ees. 80-90-ndatel
Iisraeli sõbrad ja igasugused ühingud korraldasid Iisrael-
õhtuid ja -päevi ning erinevaid sündmusi seoses Iisraeliga.
2000-ndatel, kus me praegu oleme, on töö juutide keskel
jälle tõusus ja aidatakse palju näiteks Venemaalt Iisraeli kolivaid juute.
Nüüd elame aega, mis on meile väljakutseks. Kas julgeme mõelda,
mida ajakell, Iisrael, näitab meile täna? Luukase 21:29 ütleb:
"Ja ta rääkis neile võrdumi: "Vaadake viigipuud ja kõiki puid:
kui nad juba pakatavad, siis seda nähes te tunnete iseenesest,
et suvi on juba lähedal." Kui me loeme Piiblit,
leiame võrduspildi kümnest neitsist, kes kõik magavad,
kui peigmees tuleb. Kui kostab hõige: "Peigmees tuleb, olge valmis!"
Viiel neitsil on nii palju õli oma lambis, et nad suudavad seda
väikse leegiga põletada ja viiel ei ole lambis õli, nad ei
saa oma lampe süüdata. Väljakutse kogudusele on see:
Kas sul on piisavalt õli lambis? See tähendab: Kas sa ootad Jeesuse
tagasitulekut, kas sa leiad oma elu vundamendi Jumala Sõna
tundmisest? Kas palvetad ja palud Jumalalt abi oma elu probleemides?
Kas armastad Iisraeli? Kas sa valvad ja palvetad? Kas sa
oled aktiivne Piibli Jumala suhtes, ilmutuse, koguduse, Iisraeli suhtes?
Kevadel, kui lehed pakatavad, me näeme Iisraeli olukorda,
see on Jeesuse tagasituleku aeg. Meile on antud märk, see on
Iisrael, Jumala oma rahvas. Iisraeli rahvas taastatakse. See saab
olema eeskujuks kõigile inimestele kõikjal sellest,
mida tähendab armastada Piibli Jumalat kogu südamest.
Meie ülesanne on õnnistada ja armastada Iisraeli riiki ja rahvast.
TV7 PIIBLIKOOL
Kari Muukka õpetus "Tuhandeaastane kuningriik ja Iisraeli taastamine"
pakub palju huvitavaid vaatenurki, asju, millest vestelda. Ja seda me
teemegi siin TV7 kohvikus. Minuga on Raija Paramo ja Arja Jakoaho-
Hyyryläinen, tere tulemast! Tahan kõigepealt küsida visuaalse
küsimuse, kuidas sina, Arja, näed tuhandeaastast kuningriiki?
Mis ettekujutuse see tekitab?
Lastepiiblis on üks ilus pilt, kus on sinine taevas, voolav
jõgi, roheline muru ning lõvi ja tall kõrvuti.
Rahulikult ja üksmeelel? See räägib päris palju.
Mul tulid ka esimesena meelde lapsed, sest Piibel ütleb, et me
peame saama laste sarnasteks ja taevakuningriik on laste sarnastele.
Seal on ehtsus, rõõm, mäng, tõelisus. Usklikud kipuvad
tegema teatrit, kus me näitleme, et oleme väga armsad, aga
seal oleksime seda päriselt. Tõde ja õigsus.
Võtsime esile oma ettekujutused tuhandeaastasest kuningriigist,
aga mida uut või üllatavat tõi sellele pildile Kari Muuka õpetus?
See pole väga üllatav, aga Iisraeli tähtsustamine, tema positsioon
on nii väga tähtis. Nad on omandrahvas ja preestrirahvas.
See puudutas mind eriliselt.
Jah, tõesti, mul ei tulnud kohe meelde.
Miks me kipume seda unustama ja pahurpidi pöörama enda jaoks?
Kes meie sees tegutseb?
Mulle tundub, et maailmameedia ja asjad, mida näeme, sunnivad
meid liikuma kaasa üldiste arvamustega.
Kas olete varem kohanud juutide ajaarvamist, et neil on praegu
aasta 5771, kuigi meie elame hoopis teises aastas.
Olen kindlasti kuskil varem kuulnud.
Jah.
Neil on palju asju, mida meil nii palju keegi esile ei too. Kas
oleks põhjust lisada teadlikkust juutide, ristiusu juurte ja Iisraeli kohta?
Jah, mul on mõned tuttavad, kes on uurinud juutide tähtpäevi ja
nad veedavad sabbathit ning teisi pidustusi. Tuleks tutvuda
veelgi rohkem just nende Vana testamendi tõdedega.
Kaks aastat tagasi me käisime koos mehega Iisraelis esimest
korda ja ma ütlesin talle seal, et nüüd Piibel on järsku elav.
Väiksed asjad, nagu see, kuidas Jeesus viidi kõrbesse, kui me
sõitsime bussiga ja ma nägin kõrbet, siis ma mõistsin, et
Soomes ei teagi, milline on tõeline kõrb.
Piiblilood hakkasid elama uuel viisil.
Olen kuulnud seda tunnistust TV7-reisidel ja muudel matkadel,
mida olen korraldanud Iisraeli. Avastatakse, et Piibel ongi tõsi.
Räägiti palju ka maailmalõpust ja Kari Muuka tsiteeris Martin Lutherit,
öeldes, et kui homme tuleks maailma- lõpp, siis täna ma istutaksin õunapuu.
Mida teeksid täna,kui teaksid, et homme tuleb maailmalõpp?
Kergesti tekkivad hirmud, kui kuuled uudistest maavärinatest,
üleujutustest ja õudustest. Ütlesin selle sama lause hiljuti oma poisile,
et istutame meie lihtsalt õunapuid. Oleme kaitstud Jeesuse sõnades
ja tõotustes.
Pole põhjust muretsemiseks.
Meil on õunapuud juba istutatud ja viljad on ka käes.
Mul tuli meelde valvamise tähtsus. Me peame valvama, et me
oleksime iga päev valmis. Meie suhted Kristuse ja kaasinimestega
peavad olema korras. See on tähtis. Me ei pea ka midagi
kartma, saame puhata. Sõna uurimine on ka tähtis.
Kari Muukka heas õpetuses tuli esile päris mitu korda,
et Iisrael on ajakell. Mismoodi seda kella loetakse tänapäeval?
See on väga huvitav, piibellik tõde. Jeesus õpetab ka,
rääkides valvamisest, et me peame olema valmid ja mõistma,
mis toimub koguduses ja väljaspool kogudust. Me
elame ajas, kus loobumine on leidmas aset, see on ka ajamärk.
Jeesus ise ütleb Piiblis, et lõpuajal toimub suur eksitamine
ja loobumine. See protsess käib ka praegu.
Kuidas te loete ajakella?
Samamoodi, loed ajalehte, vaatad uudiseid ja jälgid
sündmusi Iisraelis, siis tead enam-vähem kusmaal me oleme.
Aga mulle on saanud tähtsaks, sest Piibel hakkab kergesti tolmu
koguma, tuleb end raputada, sest ennekõike tähtis on Sõna
ja selle tundmine.
See on nagu vana taskukell, millel on vaja kõigepealt kaas
lahti teha, et näha, mis kell näitab.
Jah, ei piisa sellest, et see on lihtsalt kaasas.
Kuidas kümne neitsi võrdlus kõnetas teid?
Sellega seostuski see valvamine. Ma olen alati mõelnud, et need
viis neitsit olid uskmatud inimesed ja viis olid usklikud, aga see polegi nii.
Meil on veelgi suurem põhjus valvata, sest nad olid
kõik usklikud, aga viis võeti ja viis jäeti maha.
See on päris tõsine asi.
Kõik nendest magasid alguses, aga viis tükki jäid lõplikult maha.
Kas see võrdlus on olnud elav sinu jaoks, Raija?
Jah, kui mõtleme, kuivõrd lihtsalt korralikes usklike
kogudustes tekib vale rahu, palvetatakse kõigi sugulaste eest,
kui me peaksime hoopis palvetama Soome ja suuremate
asjade eest. See on saanud mulle tähtsaks.
Aitäh, Raija ja Arja, vestluse eest, oli väga meeldiv.
Nüüd on jälle see küsimus, millest me räägime piiblikoolis järgmisel korral?
Me jätkame lõpuaja teemal, vaatleme Iisraeli ja kogudust lõpuajal.
Oleme õppinud tundma Jeesust kui päästjat, kes ta
muidugi on Piiblis, aga Piibel räägib ja Jeesusest kui kohtumõistjast.
Ühel päeval me peame seisma taevatrooni ees.
Meie järgmine õpetus on "Taevased kohtupingid-
Kristus kui kohtumõistja". Meid õpetab sel teemal Järvenpää
Arkki koguduse juht Paul Raja-Aho, kes on olnud meid
ka varem õpetamas. Oleme rõõmsad, et oleme saanud käia
koos sinuga Piibli eluteel. Loodame, et jätkate vestlemist ka kodudes.
Meil on vestluskoht ka internetis www.missiojarvenpaa.fi, võid
sellest osa võtta. Aitäh, olgu sinu minekud ja tulekud kaitstud
ja õnnistatud Jeesuse Kristuses.
Tõlge: Sanna Pitko